stanford-oval/wikipedia huggingface dataset:
פרידריך החמישי, הנסיך הבוחר מפפאלץ
ביוגרפיה > אחריתו

בשנת 1630 נחלץ גוסטב השני אדולף, מלך שוודיה, לעזרת הפרוטסטנטים בגרמניה, ובקרב ברייטנפלד, שנערך ב-17 בספטמבר 1631, הביס גוסטב השני אדולף, מלך שוודיה את הצבא הקתולי. לאחר ניצחונו פנה אליו פרידריך בבקשת עזרה להחזרת שלטונו בפפאלץ, אולם גוסטב אדולף סירב לתמוך בפרידריך, ללא תמיכת אנגליה והולנד.
ב-17 במאי 1632 הסכים גוסטב אדולף לתמוך בפרידריך, בתנאי שיהיה כפוף לממלכת שוודיה, אולם פרידריך סירב. בסתיו 1632 החליטו האנגלים לשלוח חיל משלוח לטובת הפרוטסטנטים, אולם בשביל פרידריך זה היה מאוחר מעט, משום שבאוקטובר באותה שנה חלה פרידריך כתוצאה מזיהום, וב-29 בנובמבר 1632 מת פרידריך, ובנו קרל לודוויג ירש את הזכויות לשלטון בנסיכות הבוחר מפפאלץ.
משפחתו

בשנת 1613 התחתן פרידריך עם אליזבת סטיוארט, נסיכת אנגליה וסקוטלנד, בתם של ג'יימס הראשון, מלך אנגליה ואן, נסיכת דנמרק, ממנה נולדו לו 13 ילדים:
היינריך פרידריך, נסיך הכתר של פפאלץ (1614–1629)
קרל הראשון לודוויג, הנסיך הבוחר מפפאלץ (1617–1680)
אליזבת, נסיכת הפפאלץ (1618–1680)
רופרכט, נסיך פפאלץ (1619–1682)
מוריץ, נסיך פפאלץ (1620–1652)
לואיזה הולנדינה מפפאלץ (1622–1709)
לודוויג (1624–1625)
אדוארד, רוזן פפאלץ-זימרן (1625–1663)
הנרייטה מריה מפפאלץ (1626–1651)
פיליפ פרידריך, נסיך פפאלץ (1627–1650)
שארלוטה מפפאלץ (1628–1631)
סופיה מפפאלץ (1630–1714)
גוסטב אדולף, נסיך פפאלץ (1632–1641)
הערות שוליים

↑  כולל הנסיכים הפרוטסטנטים יוהאן גאורג הראשון, הנסיך הבוחר מסקסוניה ויוהאן זיגיסמונד, הנסיך הבוחר מברנדנבורג
| 0 | 1 | 2 |
| --- | --- | --- |
פרידריך החמישי, הנסיך הבוחר מפפאלץ   בית ויטלסבאך   נולד:22 בדצמבר 1617 מת:28 באוגוסט 1632
| פרידריך הרביעי | נסיכות הבוחר מפפאלץ   1610–1623 | מקסימיליאן הראשון |
| פרדיננד השני | ממלכת בוהמיה   1619–1620 | פרדיננד השני |
| --- | --- |
בקרת זהויות :  NLI: 987007271429305171  PLWABN: 9810655191905606  BNE: XX5348306  BnF: cb134967595 (data)  BPN: 42849877  GND: 118693522  ISNI: 0000 0000 6126 6030  LCCN: n86113773  NKC: ola2002158949  NTA: 265026962  RERO: 02-A020043954  RKD: 428918  SELIBR: 209662  SNAC: w65147p3  SUDOC: 093936761  ULAN: 500373203  VcBA: 495/17917  VIAF: 5086720   WorldCat (עם VIAF): 5086720 
שלט האצולה של פרידריך החמישי כמלך בוהמיה
גנרל יוהאן ט'סרקלס פון טילי, מפקד צבאות הליגה הקתולית
סמנתה ספירו

| --- | --- |
אין תמונה חופשית
 לידה:  20 ביוני 1968 (בת 56) מיל היל, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה של וובר דאגלס למשחק דרמטי  בית הספר בנקרופטס 
 פרסים והוקרה:  פרס אוליבייה  פרס אוליבייה לשחקנית הטובה ביותר במחזמר 
 פרופיל ב-IMDb
 
סמנתה ספירו (באנגלית: Samantha Spiro; נולדה ב-20 ביוני 1968) היא שחקנית אנגלייה שזכתה פעמיים בפרס אוליבייה. תפקידיה הידועים הם בדמות ברברה וינדזור במחזה "Cleo, Camping, Emmanuelle and Dick" ובסרט הטלוויזיה "Cor, Blimey!", מפקחת בילוש ויוויאן פרנד בסדרה המשטרתית "Murder Investigation Team", ובדמות מלסה טארלי בסדרה "משחקי הכס" של רשת HBO.
ביוגרפיה

ספירו היא יהודייה שנולדה בוייטצ'אפל שבלונדון, וגדלה ברדלט שבהרטפורדשייר. בגיל עשר החליטה להיות שחקנית אחרי שראתה את המחזה "אנדרוקלס והאריה" בתיאטרון הפתוח בריג'נטס פארק. היא הצטרפה לתיאטרון הלאומי לנוער, ואחר כך למדה משחק באקדמיית דאגלס ובר לאמנות דרמטית.
ביוגרפיה > תיאטרון

עבודתה הראשונה בתיאטרון אחרי סיום הלימודים בבית הספר למשחק היה עם תיאטרון הפתוח בריג'נטס פארק בהפקות של "חלום ליל קיץ", "הנערים מסיראקוז" והמחזה "מקבת'". תיאטרון הופיעה ספירו במחזות רבים בהם "כטוב בעיניכם", "Teechers",‏ "The Tragic Roundabout", "ג'אמפרס", "On the Piste", "שורשים", "How the Other Half Loves" וב-"Glyn and It" לצדה של פנלופה קית'.
ספירו גילמה את ברברה וינדזור במחזה "Cleo, Camping, Emmanuelle and Dick" בתיאטרון המלכותי הלאומי, הפקה שהייתה הפריצה הגדולה שלה, ולדבריה "פתחה בפניה דלתות רבות". עוד שיחקה בהפקה של תיאטרון מינרווה של המחזמר "מצחיקונת", ובהפקה המחודשת הראשונה בווסט אנד של המחזה "Bedroom Farce" מאת אלן אייקבורן.
ספירו גילמה את רחל במחזה "אלפיים שנות" מאת מייק לי בתיאטרון הלאומי. זה היה הפעם הראשונה בקריירה שלה שהיא גילמה דמות של יהודייה.
ב-2009 שיחקה ספירו בתפקיד מריה בהפקה של דונמאר ורהאוס למחזה "הלילה השנים עשר" שהוצג בתיאטרון וינדהאם, לצדו של דרק ג'קובי, ובתפקיד ביאטריס במחזה "מהומה רבה על לא דבר" בתיאטרון הפתוח. ב-2010 הופיעה בהפקה זוכת שבחים של המחזמר "הלו, דולי!" וגילמה את דולי לוי.
ב-2013 גילמה ספירו את ליידי מקבת' במחזה "מקבת'" בשייקספיר גלוב לצדם של בילי בויד וג'וזף מילסון.
לשאלה האם היא מעדיפה לשחק בתיאטרון מאשר בטלוויזיה או בקולנוע ענתה ספירו: "אני חושבת שהתיאטרון מעדיף אותי. בימים אלה צריך לעשות את שני הדברים, אבל אין הרגשה שהמלהקים בטלוויזיה מתדפקים על דלתי כדי להציע לי עבודה. אני מרגישה שבעסק הזה יש לך מזל אם אתה עושה משהו שאתה נהנה ממנו".
ביוגרפיה > טלוויזיה קולנוע ורדיו

ספירו גילמה שוב את דמותה של ברברה וינדזור ב-"Cor, Blimey!", העיבוד הטלוויזיוני של "Cleo, Camping, Emmanuelle and Dick", בכיכובו של ג'פרי הצ'ינגס.
תפקידים נוספים של ספירו בטלוויזיה היו בסדרות "The Bill", "רגליים קרות", "פלבס", "זיווגים", "אחרי שהלכת", וב-"M.I.T.: Murder Investigation Team" בה שיחקה בתפקיד הראשי בדמות מפקחת בילוש ויוויאן פרנד. כדי להתכונן לתפקיד שהתה ספירו עם מפקחת בילוש במחלקת הרצח של המשטרה. החל מ-9 באוגוסט 2010 כיכבה ספירו בסדרה הקומית "Grandma's House" של ה-BBC. היא גילמה את ליז, דודתו של הדמות שמגלם סיימון אמסטל. ב-2012 הופיעה ספירו בסדרה הקומית של רשת SkyArts בשם "Psychobitches" בה גילמה דמויות נשיות אייקוניות בהן אודרי הפבורן, אליזבת טיילור, מרילין מונרו ומרי וייטהאוס.
בספטמבר 2013 הצטרפה ספירה לצוות השחקנים של הסיטקום "חינוך רע" של ערוץ BBC Three בתפקיד פרופ' סיליה גרין, סגנית מנהל חדשה ויריבתו של הדמות שגילם ג'ק וייטהול.
עוד ב-2013 כיכבה ספירו בפרק בסדרה "Little Cracker" של ערוץ "Sky Atlantic", קומדיה אוטוביוגרפית שכתבה רבקה פרונט, בה גילמה ספירו את דמות אמה של פרונט.
ב-2016 שיחקה ספירו בעונה השישית של הסדרה "משחקי הכס" בתפקיד מלסה טארלי, אמו של סאמוול טארלי. באותה שנה הצטרפה לתוכנית "המופע של טרייסי אולמן" בתפקיד חוזר של בריג'יט, העוזרת של קנצלר גרמניה אנגלה מרקל בחיקוי של טרייסי אולמן. ב-2017 חזרה ספירו לגלם את דמותה של ברברה וינזור בדרמה של ה-BBC "באבס", סרט ביוגרפי המבוסס על חייה של וינדזור.
בקולנוע הופיעה ספירו בסרט "Bedlam" בתפקיד WPC פוסטר משנת 1994, ובסרט "מחר לה-סקלה!" מ-2002 בתפקיד ג'ייני. ב-2001 גילמה את מרתה טבראם בסרט "ממעמקי הגיהנום" לצדו של ג'וני דפ.
ספירו שיחקה בתסכיתי דרמה ברדיו בהם "The Casebook of Inspector Steine",‏ "Gospel According to Mary",‏ "Little Cinderellas",‏ "Beside the Seaside", "ספינת השעשועים" בתפקיד מגנוליה הוקס, בתפקיד שרה קהן "Chicken Soup with Barley", ובמחזה "Spring Forward, Fall Back" של גאי מרדית'.
ב-2018 שיחקה ספירו בתפקיד גברת ארלין בהפקה של קתי בורק למחזה "מניפתה של ליידי וינדרמיר" מאת אוסקר ויילד בתיאטרון וודוויל בלונדון. הפקה זו צולמה והוקרנה בבתי קולנוע במסגרת מיזם "More2Screen".
ביוגרפיה > חיים אישיים

בפברואר 2002 התחתנה ספירו עם השחקן מארק לידבטר איתו למדה בבית הספר למשחק. יש להם שתי בנות והם גרים בקווינס פארק שבלונדון.
פרסים

ב-2001 זכתה ספירו בפרס אוליבייה לשחקנית הטובה ביותר במחזמר על הופעתה בהפקה של דונמאר ורהאוס למחזמר "מתגלגלים". היא זכתה בפרס השחקנית הטובה ביותר במחזמר של האתר Whatsonstage.com על אותה הפקה. ב-2010 זכתה ספירו שוב בפרס אוליבייה לשחקנית הטובה ביותר במחזמר על הופעתה במחזמר "הלו, דולי!" בתיאטרון הפתוח בריג'נטס פארק.
ב-2004 זכתה ספירו בפרס ג'וזף ג'פרסון לשחקנית הטובה ביותר בתפקיד משנה במחזמר על הופעתה במחזמר "מוזיקת לילה זעירה" בתיאטרון שייקספיר בשיקגו.
ב-2011 זכתה בפרס הפריצה הקומית במסגרת פרסי הקומדיה הבריטית על תפקידה בסיטקום "Grandma's House".
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | The Bill | צ'רי | בפרק "Dealer Wins" |
| 2000 |  | Cor, Blimey! | ברברה וינדזור | סרט טלוויזיה |
| 2001 | רגליים קרות | Cold Feet | רות' | סדרת טלוויזיה (3 פרקים) |
| 2001 |  | TV Go Home |  | תוכנית מערכונים |
| 2003 |  | M.I.T.: Murder Investigation Team | מפקחת בילוש ויוויאן פרנד | דרמה משטרתית |
| 2004 | זיווגים | Coupling | ג'פינה | בפרק "Nine and a Half Months" |
| 2007 | אחרי שהלכת | After You've Gone | אן ונאבלס | סדרת טלוויזיה (2 פרקים) |
| 2010–2012 |  | Grandma's House | הדודה ליז | סיטקום |
| 2011 | אבנים וחטיפים | Rock & Chips | בריל בירד | מיני-סדרה |
| 2012 |  | Panto! | מפקחת בילוש ג'נקינס | קומדיה |
| 2013 | חינוך רע | Bad Education | פרופ' סיליה גרין | סיטקום |
| 2013 |  | Little Cracker | שילה פרונט | דרמה קומית |
| 2014 | האנשים הלא נכונים | The Wrong Mans | מריה | קומדיה שחורה |
| 2015 | המרגל מלונדון | London Spy | בלשית טיילור | מיני-סדרה; 4 פרקים |
| 2016 | המופע של טרייסי אולמן | Tracey Ullman's Show | בריג'יט / תפקידים שונים | סדרת טלוויזיה (3 פרקים) |
| 2016 | משחקי הכס | Game of Thrones | מלסה טארלי | בפרק "Blood of My Blood" |
| 2017 | המופע של טרייסי אולמן | Tracey Ullman's Show | בריג'יט |  |
| 2017 |  | Babs | ברברה וינדזור | סרט טלוויזיה |
| 2017 |  | Tracey Breaks the News | בריג'יט | סרט טלוויזיה |
| 2017 |  | Carnage | אמלי / אדית' פייפר | סרט טלוויזיה של BBC |
| 2017 | דוקטור הו | Doctor Who | הזרן | בפרק "The Doctor Falls" |
| 2017 |  | Tracey Breaks the News | בריג'יט | תוכנית מערכונים |
| 2017 | דוק מרטין | Doc Martin | טינה | בפרק "Accidental Hero" |
| 2019–2023 | חינוך מיני | Sex Education | מורין גרוף | 24 פרקים |
| 2021 | דרך רידלי | Ridley Road | ליזה אפשטיין | מיני-סדרה; 4 פרקים |
| 2021 |  | The Larkins | ברת'ה | פרק אחד |
| 2021 | רצח בשישה חלקים | Ragdoll | ג'וי | סדרת טלוויזיה (3 פרקים) |
| 2023 | ערים (אנ') | Still Up | כריסטין | פרק: "Veggie Veggie Bing Bong" |
| 2025 | הרלן קובן: הנעדרים | Missing You | סאלי שטיינר | פרק: "Every Breath You Take" |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | Beyond Bedlam | WPC פוסטר |  |
| 2001 | ממעמקי הגיהנום | From Hell | מרתה טברם |  |
| 2002 | מחר לה-סקלה! | Tomorrow La Scala! | ג'ייני | קומדיה |
| 2016 | ללכת בדרכך | Me Before You | ג'וזי קלארק |  |
| 2021 | איפה אנה פרנק | Where Is Anne Frank | אדית פרנק | דיבוב |
| 2023 | נפש אחת | One Life | אסתר רנצן (אנ') |  |
| 2023 |  | Hoard | מישל |  |
| 2024 |  | Hard Truths |  |  |
תפקידים בתיאטרון

"The House They Grew Up In" – צ'יצ'סטר מינרווה (2017)
"אילוף הסוררת" – בימוי טוני פראו, תיאטרון שייקספיר גלוב
"פילומנה" – בימוי מייקל אטנבורו, תיאטרון אלמיידה
"קומפני" – בימוי ג'ונתן מונבי, תיאטרון שפילד קרוסיבל
"Chicken Soup With Barley" – בימוי דומיניק קוק, תיאטרון רויאל קורט
"הלו, דולי!" – בתפקיד דולי, בימוי טים שידר, ריג'נטס פארק
זכייה בפרס השחקנית הטובה ביותר במחזמר – בטקס פרסי אוליבייה 2010
"מהומה רבה על לא דבר" – בתפקיד ביאטריס, בימוי: טים שידר, ריג'נטס פארק
"הלילה השנים עשר" – בתפקיד מריה, בימוי: מייקל גרנדייג', תיאטרון דונמאר / וינדהאמס
"מצחיקונת" – בתפקיד פאני ברייס, בימוי: אנגוס ג'קסון, פסטיבל צ'יצ'סטר
"The Family Plays" – בתפקיד האמא, בימוי: ג'ו היל-גיבונס, תיאטרון רויאל קורט
"אלפיים שנות" – בימוי מייק לי, התיאטרון המלכותי הלאומי
"מוזיקת לילה זעירה" – בתפקיד שרלוט, בימוי: גארי גריפין, תיאטרון שייקספיר בשיקגו
זכייה בפרס שחקנית המשנה הטובה ביותר במחזמר במסגרת פרסי ג'וזף ג'פרסון משנת 2004
"חלום ליל קיץ" – בתפקיד טטיאנה/היפוליטה, בימוי: מייקל גרנדג', תיאטרון שפילד קרוסיבל
"Bedroom Farce" – בתפקיד ג'אן, בימוי: לאבדיי אינגרם, מייקל קודרון
"מתגלגלים" – בתפקיד מרי פלין, בימוי: מייקל גרנדג', תיאטרון דונמאר ורהאוס
פרס אוליבייה לשנת 2001 ופרס Whatsonstage.com לשנת 2001 – לשחקנית הטובה ביותר במחזמר
"כטוב בעיניכם" – בתפקיד סיליה, בימוי: מייקל גרנדג', בתיאטרון קרוסיבל ותיאטרון ליריק
"ג'אמפר" – בתפקיד דורותי מור, בימוי: ביל אלכסנדר, בתיאטרון הרפרטוארי בירמינגהם
"Cleo Camping" – בתפקיד ברברה וינדזור, בימוי: טרי ג'ונסון, התיאטרון המלכותי הלאומי
"Roots" – בתפקיד ביטי בריאנט, בימוי: ג'ון ריטלאק בתיאטרון ווטפורד פאלאס / אוקספורד
"כטוב בעיניכם" – בתפקיד פיבי, בימוי: פולי אירווין, מערב יורקשייר / בריסטול
"Teechers" – גייל סונדרס, בימוי: גרהם ווטס, תיאטרון האל טראק, וסיבוב הופעות
"On The Piste" – בתפקיד בוו ריאן, בימוי: גרהם ווטס, האל טראק
"How The Other Half Lovers" – בתפקיד מרי, בימוי: פנלופה קית', תיאטרון רויאל בווינדזור
"Glyn & ‘It’" – בתפקיד קלרה באו, בימוי: ריצ'רד קוטרל, תיאטרון איבון ארנו וסיבוב הופעות
"חלום ליל קיץ" – בתפקיד הרמיה, בימוי: דלינה קיד, הופעה בלונדון ובמזרח התיכון.
"Tons Of Money" – בתפקיד סימפסון, בימוי: דייוויד קונוויל, תיאטרון מרקורי בקולצ'סטר
"חלום ליל קיץ" – בתפקיד הפיה הראשונה, בימוי: איאן טלבוט, בתיאטרון הפתוח בריג'נטס פארק
"כטוב בעיניכם" – בתפקיד אודרי, בימוי: מריה אייטקין, בתיאטרון הפתוח בריג'נטס פארק
"Lady Be Good" – בתפקיד דייזי, בימוי: איאן טלבוט, התיאטרון הפתוח בריג'נטס פארק
"מקבת'" – בתפקיד מכשפה, בימוי: ביל בונט, התיאטרון הפתוח בריג'נטס פארק
"הנערים מסיראקוז" – בימוי: ג'ודי דנץ', התיאטרון הפתוח בריג'נטס פארק
הערות שוליים

1 2  Nathan, John (4 בדצמבר 2008). "Interview: Samantha Spiro". The Jewish Chronicle. נבדק ב-8 ביולי 2009. {{cite web}}:  (עזרה)
↑  Logan, Brian (11 במרץ 2013). "Samantha Spiro: 'I was never an ingenue'". The Guardian. London. {{cite news}}:  (עזרה)
1 2 3  Paddock, Terri (8 באפריל 2002). "20 Questions With...Samantha Spiro". What's On Stage. אורכב מ-המקור ב-16 ביוני 2011. נבדק ב-8 ביולי 2009. {{cite web}}:  (עזרה)
1 2 3 4  "Why Samantha Spiro loves Regent's Park". Times Series. 5 ביוני 2009. נבדק ב-8 ביולי 2009. {{cite web}}:  (עזרה)
1 2 3 4 5  Smurthwaite, Nick (26 ביוני 2009). "Spiro's inspired roles". The Stage. נבדק ב-8 ביולי 2007. {{cite web}}:  (עזרה)
1 2  Bosanquet, Theo (19 במאי 2008). "Samantha Spiro On...Playing Funny Girls". What's on Stage. נבדק ב-8 ביולי 2009. {{cite web}}:  (עזרה)
↑  Open Air Theatre - Much Ado About Nothing
↑  Interviews with the team from M.I.T. – Samantha Spiro – DI Vivien Friend Memorable TV.
↑  "Meet the Tarlys: Game of Thrones adds three more actors to season 6!". Watchers On The Wall. 16 בספטמבר 2015. {{cite web}}:  (עזרה)
↑  Chichester Festival Theatre: What's On: Samantha Spiro Retrieved on 8 July 2009.
↑  Samantha Spiro – Biography IMDb.
↑  "In Full: British Comedy Awards - Winners". Digital Spy. 22 בינואר 2011. נבדק ב-25 ביולי 2017. {{cite web}}:  (עזרה)
↑  Marlowe, Sam (24 ביולי 2017). "Fixer-upper worth buying". The Times. No. 72283. T2. p. 11. ISSN 0140-0460. {{cite news}}:  (עזרה)תחזוקה - ציטוט: location (link)
| --- | --- |
בקרת זהויות :  NLI: 987007402476805171  GND: 1015546609  ISNI: 0000 0003 5614 9157  LCCN: no2012065748  SUDOC: 18873919X  VIAF: 177732796   WorldCat (עם VIAF): 177732796
ג'וני פלין (מוזיקאי)

| --- | --- |

פלין, 2010
 לידה:  14 במרץ 1983 (בן 41) קייפטאון, דרום אפריקה 
 שם לידה:  Johnny Flynn 
 סוגה מועדפת:  מוזיקת פולק 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  וינצ'סטר קולג'  The Pilgrims School  בית הספר בדאלס  האקדמיה של וובר דאגלס למשחק דרמטי 
 מספר צאצאים:  3 
 http://www.johnny-flynn.com
 פרופיל ב-IMDb
 
ג'ון פטריק ויויאן פלין (באנגלית: John Patrick Vivian Flynn; נולד ב-14 במרץ 1983) הוא מוזיקאי, זמר, פזמונאי ושחקן אנגלי. פלין הוא הסולן והכותב של להקת ג'וני פלין והסאסקס ויט.
ראשית חייו וחינוך

פלין נולד ביוהנסבורג, דרום אפריקה, בנם של אריק פלין, שחקן וזמר בריטי, וקרוליין פורבס. מנישואיו הראשונים של אביו יש לו שני אחים למחצה גדולים יותר, השחקנים ג'רום פלין ודניאל פלין, ואחות למחצה מבוגרת, קרי פלין, ומנישואיו השניים של אביו, אחות צעירה, לילי פלין, ששרה עם ה-Sussex Wit. בגיל שנתיים עבר עם משפחתו לבריטניה.
פלין זכה במלגה למוזיקה לבית הספר פילגרים, בית ספר עצמאי בעיר וינצ'סטר בהמפשייר, שם שר במקהלת אקפלה ונדרש לצורך קבלת מלגה, ללמוד לנגן על שני כלי נגינה: כינור וחצוצרה. מאוחר יותר לימד את עצמו גיטרה וזכה במלגה שנייה למוזיקה לבית הספר "בדאלס", בית ספר עצמאי בכפר סטיפ, ליד עיירת השוק פיטרספילד, גם היא בהמפשייר, לפני שעבר ללמוד משחק באקדמיה לאמנות הדרמטית של וובר דאגלס.
לפלין יש צלקות בפניו מנשיכה של בול טרייר בילדותו בדרום אפריקה.
קריירה > קולנוע וטלוויזיה

לפלין היו תפקידים בסדרות הטלוויזיה בין היתר ב"רצח בפרברים", "הולבי סיטי" וב"ממלכה". הוא זכה לפרסום על תפקידו הראשי כ"דולף וגה" בסרט "מסע הצלב בג'ינס" משנת 2006.
בשנת 2011, כתב פלין את המוזיקה לסרט "Bag of Hammers".
בשנת 2013 לוהק פלין לסרט "שיר אחד", סרט בכיכובה של אן האת'וויי. פלין גילם מוזיקאי בשם ג'יימס פורסטר, שמסתבך עם הדמות שמגלמת האת'ווי, בעקבות תאונה בה מעורב אחיה.
בשנת 2014 שיחק פלין בתפקיד הראשי של דילן בסדרת הטלוויזיה "Scrotal Recall" ששודרה בערוץ 4. לאחר הצלחת הסדרה בנטפליקס, רשת הסטרימינג ביקשה להזמין עונה שנייה של 8 פרקים, ללא מעורבות של ערוץ 4, והפיקה את הסדרה בנובמבר 2016 בשם החדש "חולה אהבה". העונה השלישית של החלה ב-1 בינואר 2018.
בשנת 2015 הוא היה אחד מכוכבי קומדיית המצבים "קומדי סנטרל". בה הוא שיחק אחד משני אחים בוגרים שנאלצים לגדל את אחיהם הצעיר כשאמם נפטרה במפתיע. הסדרה הוצגה כגרסה הבריטית לסיטקום האמריקני "שני גברים וחצי".
בשנת 2017, הוא שיחק את אלברט איינשטיין הצעיר בסדרה "גאון" של ערוץ נשיונל ג'יאוגרפיק. באותה שנה שיחק בסרט המתח האפל של הבמאי/הסופר מייקל פירס, שהוקרן לראשונה בפסטיבל הסרטים הבינלאומי בטורונטו ויצא בבריטניה ב-27 באפריל 2018.
בשנת 2018 גילם פלין את ויליאם דובין בעיבוד טלוויזיוני לסדרה בהפקת ITV ואולפני אמזון ל"יריד ההבלים". הוא שיחק גם את "פליקס תולומייס" בעיבוד מיני-סדרה "עלובי החיים".
בשנת 2019 לוהק לתפקיד דייוויד בואי בסרט הדרמה "סטארדאסט" על פי תסריט מאת כריסטופר בל וביים גבריאל ריינג'.
בשנת 2020 הוא כיכב בסרט "אמה", לצד אניה טיילור-ג'וי, ביל ניי, ג'וש או'קונור. הוא כתב את השיר שהושמע במהלך כותרות הסיום, "מלכת הדבורים", שיצא כסינגל בזמן יציאת הסרט.
בשנת 2022 גילם את פרנסיס בסרט "החליפה".
בשנת 2024 שיחק בסדרת המותחן הפסיכולוגי "ריפלי" (אנ') שיצר סטיבן זאיליאן עבור נטפליקס, בהשארת הרומן "הכישרון של מר ריפלי" מאת פטרישה הייסמית'.
קריירה > תיאטרון

פלין ביצע תפקידים רבים על הבמה. בין היתר שיחק את קרטיס (אילוף הסוררת) וויולה (הלילה השנים עשר) בעונת 2007. הוא גם הופיע במחזות רבים, בהם מחזהו של ריצ'רד בין, "הכופר" בתיאטרון רויאל קורט בשנת 2011. ג'וני פלין לוהק לתפקיד לי במחזה "ירושלים", מחזה של ג'יז באטוורת', עליו הוא היה מועמד לפרס אוליבייה לשחקן המשנה הטוב ביותר. בקיץ 2012 הופיע פלין בהפקות תיאטרון שייקספיר גלוב ל"ריצ'רד השלישי", לצד מארק ריילנס, בתפקיד ויולה / סזריו במחזה הלילה השנים עשר עם ריילנס גם כן. ההפקות עברו לתיאטרון אפולו בווסט אנד עד פברואר 2013. במרץ 2013 פלין שיחק את התפקיד הראשי במחזהו של ברוס נוריס "הדרך הנמוכה" ברויאל קורט.
קריירה > פרסים ומועמדויות

פלין הועמד בתחרות פרסי Evening Standard ובפרסי What's On Stage בקטגוריית הכוכב העולה החדש הטוב ביותר על תפקידו בסרט "The Heretic" בשנת 2012. הוא היה מועמד לפרס אוליבייה על תפקידו במחזה "ירושלים" באותה שנה. הוא זכה לציון לשבח בפרסי איאן צ'ארלסון לשנת 2012 על תפקידו כוויולה ב"הלילה השנים עשר" בתיאטרון גלוב.
קריירה > מוזיקה

פלין הוציא כמה אלבומי אולפן. הוא כתב את כל התווים כולל שיר הנושא של סדרת הטלוויזיה "Detectorists" של ה-BBC. הוא הלחין את המוזיקה להפקת תיאטרון גלוב למחזה "כטוב בעיניכם". הוא חיבר מוזיקה לכמה סרטים, סדרות טלוויזיה והפקות תיאטרון. בשנת 2015 הוא הופיע גם באלבום מחווה אוסף לשירלי קולינס "שירלי בהשראה". לאחר הפסקה של שלוש שנים, הפיק פלין אלבום חדש בשם "Sillion" שיצא ב-24 במרץ 2017.
חיים אישיים

בשנת 2011 נישא פלין לביאטריס מינס, איתה הוא יצא לסירוגין שלמדו יחד בתיכון. יש להם שלושה ילדים ביחד; גבריאל, אידה ולורקה.
דיסקוגרפיה

A Larum (2008) No. 98 UK
Sweet William EP (2009)
Been Listening (2010)
A Film Score of a Bag of Hammers (2012)
Country Mile (2013) No. 58 UK
Live in Washington DC (2014)
Detectorists Theme (2014)
Sillion (2017) No. 96 UK
Live at the Roundhouse (2018)
Lost in the Cedar Wood (2021) - קרדיט משותף עם רוברט מקפרלן
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2006 | מסע צלב בג'ינס | דולף וגה |  |
| 2011 | Lotus Eaters | צ'רלי |  |
| 2012 | משהו באוויר | נו |  |
| 2014 | שיר אחד | ג'יימס פורסטר |  |
| 2015 | Clouds of Sils Maria | כריסטופר ג'יילס |  |
| 2015 | A Smallholding | טונקי |  |
| 2016 | אהבה עבה יותר ממים | ארתור |  |
| 2017 | Beast | פסקל רנוף |  |
| 2020 | אמה | ג'ורג' נייטלי |  |
| 2020 | סטארדאסט | דייוויד בואי |  |
| 2021 | החפירה | רורי לומקס |  |
| 2021 | The Score | מייק |  |
| 2022 | החליפה | פרנסיס |  |
| 2022 | האיש שלא היה | איאן פלמינג |  |
| 2022 | סקרוג': מזמור לחג המולד | בוב קרצ'ינג | דיבוב |
| 2023 | נפש אחת | ניקולס וינטון בצעירותו |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2005 | רצח בפרברים | ג'וש איגן | פרק: "מכשפות" |
| 2006 | הולבי סיטי | קארל מסינגהאם | פרק: "מעוף הדבורה" |
| 2008 | ממלכה | דייוויד מתיוס | פרק: מס' 2.5 |
| 2014–2018 | חולה אהבה | דילן ויטר | 22 פרקים |
| 2014 | גלאי | ג'וני פייפר | פרק: מס' 1.3 |
| 2015 | אחווה | טובי | 8 פרקים |
| 2017 | גאון | אלברט איינשטיין הצעיר | 8 פרקים  מועמד - פרס הטלוויזיה לבחירת המבקרים לשחקן המשנה הטוב ביותר בסרט / מיני סדרה |
| 2018 | יריד ההבלים | ויליאם דובין | 7 פרקים |
| 2018 | גאון | אלן קוני | פרק: "פיקאסו: פרק ב'" |
| 2018 | עלובי החיים | פליקס תולומיס | פרק: "# 1.1" |
| 2024 | ריפלי | דיקי גרינליף | תפקיד ראשי; 8 פרקים |
| TBA | The Lovers | סימוס | סדרת טלוויזיה עתידית של Sky Atlantic |
מתילן בלו

| --- | --- |

 המבנה הכימי של מתילן בלו
 שם IUPAC
 [7-(dimethylamino)phenothiazin-3-ylidene]-dimethylazanium; Chloride salt
 שמות מסחריים בישראל
 מתילתיוניניום כלוריד, מתילן כחול
 נתונים כימיים
 כתיב כימי:  C16H18N3S+
 מסה מולרית:  319.85
 נתונים פרמוקוקינטיים
 זמינות ביולוגית:  100% ניתן IV
 מטבוליזם:  מתפנה דרך דרכי המרה הכבד ודרכי השתן אך לא עובר מטבוליזם, יוצא כמו שנכנס.
 זמן מחצית חיים:  24 שעות
 הפרשה:  40% בשתן, לא עובר שינוי.
 בטיחות
 מעמד חוקי:  דורש מרשם רופא
 קטגוריית סיכון בהריון:  קטגוריית סיכון X 
 סיכון לתלות:  לא קיים
 דרכי מתן:  במתן לווריד
 אינטראקציות עם תרופות אחרות:  ציפרוהפטדין (Ciproheptadine), דסוונלפקסין (Desvenlafaxine),דאוטרבנזין (Deutetrabenazine), פלואוקסטין (Fluoxetine), וורטיאוקסטין (Vortioxetine)
 LD50:  77מ"ג/ק"ג
 מזהים
 קוד ATC:  V04CX
 מספר CAS:  61-73-4
 PubChem:  6099
 ChemSpider:  5874
 
מתילן בלו
מתילן בלו (Methylene Blue) היא תרופה לטיפול במתהמוגלובינמיה. היא משווקת תחת השם מתילן בלו, אורלן בלו, פרוב-בלו.
שימוש רפואי

מתילן כחול משמש כתרופה לטיפול במתהמוגלובינמיה, תופעה שבה רמות גבוהות של מתהמוגלובין מצויות בדם. התרופה מחזרת את יון ברזל (⁺Fe³) בהמוגלובין לברזל (⁺Fe²), ומשיבה את ההמוגלובין לתפקודו התקין. מתילן כחול נחשב לטיפול יעיל במקרים בהם רמת המתהמוגלובין עולה על 30% או כאשר ישנם סימפטומים למרות טיפול בחמצן.
בעבר שימש גם לטיפול בהרעלת ציאניד וזיהומים בדרכי השתן, אך שימושים אלו אינם מומלצים עוד.
מנגנון פעולה

התרופה פועלת על ידי חיזור כימי של ברזל פרי (⁺Fe³) בהמוגלובין לברזל פרו (⁺Fe²), ובכך משיבה את ההמוגלובין לתפקודו התקין.
תופעות לוואי

כאבי ראש
בחילות
הקאות
במהלך הריון, השימוש במתילן כחול עלול להזיק לעובר, אך אי שימוש בתנאים מסוימים עשוי להיות מסוכן יותר.
התוויות נגד

רגישות יתר חמורה למתילן בלו או לתיאזין (Thiazin) אחרים.
מחסור ב-G6PD.
סיכון לאנמיה המוליטית.
אינטראקציות עם תרופות אחרות

יש קונטראינדיקציה לשילוב עם: ציפרוהפטדין (Ciproheptadine), דסוונלפקסין (Desvenlafaxine),דאוטרבנזין (Deutetrabenazine), פלואוקסטין (Fluoxetine), וורטיאוקסטין (Vortioxetine).
לקריאה נוספת

https://pubchem.ncbi.nlm.nih.gov/compound/Methylene-Blue
הערות שוליים

↑  https://www.chemspider.com/Chemical-Structure.5874.html
↑  https://reference.medscape.com/drug/provayblue-methylene-blue-343739#3
| --- | --- |
בקרת זהויות :  NLI: 987007529312605171  LCCN: sh85084425 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נורה זהטנר

| --- | --- |

נורה זהטנר (2007)
 לידה:  5 בפברואר 1981 (בת 44) אל פאסו, טקסס, ארצות הברית ארצות הברית
 שם לידה:  Nora Angela Zehetner 
 מדינה:  ארצות הברית 
 תקופת הפעילות:  מ-2000 
 מקום לימודים:  תיכון מקיני  האקדמיה למתמטיקה ולמדע של טקסס 
 פרופיל ב-IMDb
 
נורה זהטנר (באנגלית: Nora Zehetner; נולדה ב-5 בפברואר 1981) היא שחקנית טלוויזיה וקולנוע אמריקאית.
ביוגרפיה

זהטנר נולדה באל פאסו, טקסס; בתם של ננסי לין (לבית נלסון) וג'ון קרול זהטנר. היא למדה בבית ספר יסודי בריצ'רדסון, טקסס, פרבר של דאלאס, לפני שעברה חזרה לאל פאסו. כשהייתה בת 14 היא עברה לדאלאס שם למדה בתיכון מקיני (אנ') במשך כמה שנים. היא גם למדה במשך שנה אחת באקדמיה למתמטיקה ולמדע של טקסס(אנ'), תוכנית כניסה מוקדמת לקולג' של אוניברסיטת צפון טקסס (אנ') לסטודנטים המתעניינים במתמטיקה או במדע.